techiaith/cofnodycynulliad_en-cy huggingface dataset:
English: Well, that's part of the analysis that we're currently carrying out. What I would say in general terms on that issue is that it is surprising on one level that the rebalancing mechanism is in the agreement and that it's available for use against the UK Government if that Government doesn't keep up with regulations made within the European Union. That, apparently, was the main aim of the agreement: to allow the Government in Westminster to regulate as they chose or saw fit. But, again, we have this mechanism in the agreement that creates a remedy if the gap expands too much. So, what exactly the purpose of going for that kind of relationship is, if you have that mechanism in place, I'm not entirely sure.
Welsh: Wel, mae hynny'n rhan o'r dadansoddiad rydyn ni'n ei wneud ar hyn o bryd. Beth fyddwn i'n ei ddweud yn gyffredinol am hynny yw ei bod hi'n syndod, ar un lefel, fod y mecanwaith ailgydbwyso yma yn y cytundeb - hynny yw, ei bod hi ar gael i'w defnyddio, fel petai, yn erbyn Llywodraeth y Deyrnas Unedig os nad yw'r Llywodraeth yn cadw i fyny â'r rheoliadau sy'n digwydd o fewn yr Undeb Ewropeaidd. Dyna a ddywedwyd oedd prif nod y cytundeb: caniatáu i'r Llywodraeth yn San Steffan allu rheoleiddio fel roedden nhw eisiau ei wneud. Ond eto, mae'r mecanwaith yma yn y cytundeb sy'n creu remedi os ydy'r gap yn ehangu yn rhy bell. Felly, beth yn union yw pwrpas mynd am y math yna o berthynas, os ydy'r mecanwaith hynny gyda chi, dwi ddim yn gwbl sicr.
English: Thank you for that. Naturally, we all listened to the discussion with Huw Irranca on neonicotinoids earlier, and that could be pertinent to that particular discussion. Now, previously, you as a Government have stated that there's already been evidence of Welsh businesses losing out contracts to competitors based in the EU 27 countries. Are you still receiving such information about Welsh businesses losing out, and could you give us an update in that area? Again, I do understand that we're only in the second week of this.
Welsh: Diolch am hynna. Yn naturiol, roedden ni i gyd yn gwrando ar eich trafodaeth efo Huw Irranca ar neonicotinoidau yn gynharach, felly efallai y bydd hynna yn berthnasol i'r drafodaeth yna. Hefyd, o'r blaen, rydych chi fel Llywodraeth wedi gweld tystiolaeth bod busnesau o Gymru yn colli contractau i gystadleuwyr yn y 27 gwlad arall sydd ar ôl yn yr Undeb Ewropeaidd. Ydych chi'n dal i gael gwybodaeth am gwmnïau Cymru yn colli allan, a beth yw'r diweddaraf ar gyflwr hynna? Eto, dwi'n sylweddoli ein bod ni yn yr ail wythnos o hyn.
English: Before the end of the transition period, we did see some clear signals that were commercial in confidence that there was an impact on those supplying components, and that they were losing out to EU 27 firms, because, at the time, uncertainty as to what the arrangements would be and what kind of agreement would manage relationships in the future. I think the truth of the matter is that it's simply too early at this stage to know whether that situation has changed. But of course, there is a risk of that and we are highly aware of it, but I think it is a little early to say as of yet.
Welsh: Mi gawson ni, cyn diwedd y cyfnod pontio, arwyddion cyfrinachol fasnachol bod impact ar bobl oedd yn cyflenwi components - darnau o gynnyrch eraill - eu bod nhw'n colli allan i gwmnïau yn yr Undeb Ewropeaidd oherwydd, bryd hynny, ansicrwydd ynglŷn â'r trefniadau a'r cytundeb fyddai'n rheoli'r berthynas yn y dyfodol. Dwi'n credu mai'r gwir amdani yw ei bod hi jest yn rhy gynnar nawr i wybod os yw'r sefyllfa yna wedi newid. Ond wrth gwrs, mae risg o hynny, a dŷn ni'n cadw'n ymwybodol o hynny, ond dwi'n credu ei bod hi ychydig yn gynnar i wybod eto.
English: Thank you. One final question from me in this section. Naturally, this agreement will be reviewed, so what assurances are there of an input from you as Welsh Government in those reviews? Have you received any assurances? Because as you yourself have mentioned in the past, your abilities as Government - and this wasn't your fault, by any means - but you didn't get much input into this agreement in the first place. So, what hope is there that you will have meaningful input as Welsh Government in terms of expressing our concerns as we review this agreement in moving forward?
Welsh: Diolch yn fawr am hynna. Y cwestiwn olaf gen i yn yr adran yma ydy: yn naturiol, bydd y cytundeb yma yn cael ei adolygu, felly pa sicrwydd sydd o fewnbwn gyda chi fel Llywodraeth Cymru i'r adolygiad yna? Ydych chi wedi derbyn unrhyw sicrwydd? Achos wrth gwrs, fel rydych chi eich hunan wedi crybwyll o'r blaen, digon tenau oedd eich gallu chi fel Llywodraeth - ac nid bai arnoch chi, nawr, ond bai o'r ochr arall - i gael mewnbwn i'r cytundeb yma yn y lle cyntaf. Felly pa obaith sydd am fewnbwn gwirioneddol gyda chi fel Llywodraeth Cymru am ein pryderon ni o Gymru am y cytundeb yma wrth symud ymlaen?
English: The regulatory structure is created within the agreement, and the structure governing that is set out too, and there is a partnership committee and a number of sub-committees and working groups, which does provide a structure in this area. We haven't yet received assurances as to what exactly we will be able to do to have an influence on those arrangements, but of course, from our perspective as a Government, arrangements need to be in place to ensure that does happen. That's part of the work that we have been undertaking as part of the review of inter-governmental relations. We need to map out what we see in the agreement on that work, which was ongoing previously, and ensure that our voice is heard in these arrangements. More than one committee Member has been involved in the past with the arrangements that were in place during our time as Members of the European Union, where it was a matter of course that the four nations would have negotiations on its stance on developments in the wider European Union. I see no reason why that shouldn't continue in terms of the relationship between the UK and the EU in future - that we should have the same voice as a Government in those arrangements. But today, I can't give you any assurances as to what that relationship will look like.
Welsh: Mae'r strwythur rheoleiddio yn cael ei greu yn y cytundeb, a'r strwythur sy'n llywodraethu hynny hefyd, ac mae pwyllgor partneriaeth ac amryw o grwpiau gwaith ac is-bwyllgorau sydd yn strwythur ac yn rheoli'r maes yn gyffredinol. Dŷn ni ddim eto wedi cael sicrwydd o beth yn union fyddwn yn gallu ei wneud i gael dylanwad yn y trefniadau hynny, ond wrth gwrs, o'n safbwynt ni fel Llywodraeth, mae angen bod trefniadau ar waith i sicrhau hynny. Mae hynny'n rhan o'r gwaith rŷn ni wedi bod yn ei wneud yn yr adolygiad o berthnasau rhynglywodraethol. Mae angen mapio beth rŷn ni'n gweld yn y cytundeb ar y gwaith hynny oedd yn digwydd beth bynnag, a sicrhau ein bod ni'n cael ein llais yn y trefniadau hynny, wrth gwrs. Mae mwy nag un Aelod o'r pwyllgor wedi bod yn ymwneud yn y gorffennol gyda'r trefniadau oedd ar waith yn ystod ein cyfnod ni fel aelod o'r Undeb Ewropeaidd, lle roedd e'n fater arferol bod y pedair gwlad yn cael trafodaethau rhyngddyn nhw ynglŷn â'u hagwedd tuag at ddatblygiadau ar y pryd yng ngweddill yr Undeb Ewropeaidd, a dwi ddim yn gweld unrhyw reswm pam na ddylai hynny barhau yn y berthynas rhwng Prydain a'r Undeb Ewropeaidd yn y dyfodol - bod gyda ni lais fel Llywodraeth yn y penderfyniadau a'r trefniadau hynny. Ond heddiw, dwi ddim yn gallu rhoi sicrwydd ichi o beth yn union fydd y berthynas honno.
English: Welcome to this Plenary session. Before we begin, I want to set out a few points. A Plenary meeting held by video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are noted on your agenda. I would remind Members that Standing Orders relating to order in Plenary meetings apply to this meeting.
Welsh: Croeso, bawb, i'r Cyfarfod Llawn. Cyn i ni ddechrau, dwi eisiau nodi ychydig o bwyntiau. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o Reolau Sefydlog 34 yn gymwys ar gyfer Cyfarfod Llawn heddiw, ac mae'r rheini wedi'u nodi ar eich agenda chi. Dwi eisiau atgoffa'r Aelodau fod y Rheolau Sefydlog sy'n ymwneud â threfn yn y Cyfarfod Llawn yn berthnasol i'r cyfarfod yma.
English: The first item is questions to the First Minister, and the first question is from Gareth Bennett.
Welsh: Y cwestiynau i'r Prif Weinidog yw'r eitem gyntaf ar ein hagenda ni, ac mae'r cwestiwn cyntaf gan Gareth Bennett.
English: Llywydd, throughout this unprecedented crisis the Welsh Government has acted to save lives and livelihoods. We continue to monitor and review the actions we take to keep Wales safe in line with the latest clinical and scientific advice.
Welsh: Llywydd, drwy gydol yr argyfwng digynsail hwn mae Llywodraeth Cymru wedi gweithredu i achub bywydau a bywoliaethau. Rydym ni'n parhau i fonitro ac adolygu'r camau yr ydym ni'n eu cymryd i gadw Cymru yn ddiogel yn unol â'r cyngor clinigol a gwyddonol diweddaraf.
English: Thanks for that response. We have had a lower vaccination rate than the other parts of the UK so far. The rate in England is about 3.5 per cent of the population, while in Wales it has been 2.7 per cent. Although you have tried to play down this difference, it does amount to an extra 25,000 people who could have been vaccinated in Wales if you and your health Minister had been on the ball. Given that your health Minister has not even set foot in an NHS hospital in recent months because he is worried that he will be getting in the way, does he now need to resign so that he isn't getting in the way of vaccinating more people, and do we now need to adopt a UK-led approach to vaccinations?
Welsh: Diolch am yr ymateb yna. Mae ein cyfradd frechu wedi bod yn is na rhannau eraill o'r DU hyd yma. Mae'r gyfradd yn Lloegr tua 3.5 y cant o'r boblogaeth, ac yng Nghymru mae wedi bod yn 2.7 y cant. Er eich bod chi wedi ceisio bychanu'r gwahaniaeth hwn, mae'n gyfystyr â 25,000 o bobl ychwanegol y gellid bod wedi eu brechu yng Nghymru pe byddech chi a'ch Gweinidog iechyd wedi bod yn effro. O gofio nad yw eich Gweinidog iechyd hyd yn oed wedi camu i mewn ysbyty GIG yn y misoedd diwethaf gan ei fod yn poeni y bydd ar y ffordd, a oes angen iddo ymddiswyddo nawr fel nad yw ar y ffordd o ran brechu mwy o bobl, ac a oes angen i ni fabwysiadu dull o frechu a arweinir gan y DU bellach?
English: First Minister, the vaccination programme is a huge programme for the Government and the people of Wales to embark on, and it's important people maintain confidence in its delivery in every part of Wales. What consideration have you given to creating a position within the Government of a vaccination Minister to help drive this logistical exercise across Wales, to iron out any of the difficulties that might occur? Because we do know that the NHS as a whole is under enormous pressure, and the current health Minister has to spend a considerable amount of time dealing with those issues, rightly so, because, obviously, elective surgery has been postponed in many areas and those pressures will be unrelenting in the coming weeks. So, have you given any consideration to drawing on some of the talent on your back benches, such as Carwyn Jones or Alun Davies, who could fulfil such a position of a vaccination Minister?
Welsh: Prif Weinidog, mae'r rhaglen frechu yn rhaglen enfawr i'r Llywodraeth a phobl Cymru fynd i'r afael â hi, ac mae'n bwysig bod pobl yn cadw ffydd yn ei darpariaeth ym mhob rhan o Gymru. Pa ystyriaeth ydych chi wedi ei rhoi i greu swydd o fewn y Llywodraeth i Weinidog brechu i helpu i sbarduno'r ymarfer logistaidd hwn ledled Cymru, i ddatrys unrhyw un o'r anawsterau a allai godi? Oherwydd rydym ni yn gwybod bod y GIG yn ei gyfanrwydd o dan bwysau aruthrol, ac mae'n rhaid i'r Gweinidog iechyd presennol dreulio cryn dipyn o amser yn ymdrin â'r materion hynny, a hynny'n gwbl briodol, oherwydd, yn amlwg, mae llawdriniaeth ddewisol wedi ei gohirio mewn sawl ardal a bydd y pwysau hynny yn ddi-ildio yn yr wythnosau nesaf. Felly, a ydych chi wedi rhoi unrhyw ystyriaeth i ddefnyddio rhywfaint o'r rhai talentog ar eich meinciau cefn, fel Carwyn Jones neu Alun Davies, a allai wneud swydd Gweinidog brechu o'r fath?
English: Llywydd, I thank the Member for his recognition of the scale of the effort that is needed and is being made to roll out the vaccination programme on the size and scale that is necessary here in Wales, and for his recognition of the enormous pressure that the health service is currently operating under while it rolls out the vaccination programme. My view is that vaccination is intimately connected with everything else that the health service seeks to do - that you cannot make decisions in one part of the NHS's responsibility severed off from everything else. Much better, I believe, to allow the health Minister, who is intimately acquainted with everything that has happened in the last 10 months with the coronavirus effort of the health service, including vaccination, to be in charge of that effort. I think that works better than trying to hand over just part of what the NHS has to do to one other person, inevitably creating new barriers and borderlines, and so on. Our health Minister has worked absolutely tirelessly over the last 10 months. He is in the best position to make sure that everything we need to do in vaccination is taken forward in line with the plan that was published yesterday.
Welsh: Llywydd, diolchaf i'r Aelod am ei gydnabyddiaeth o faint yr ymdrech sydd ei hangen ac sy'n cael ei gwneud i gyflwyno'r rhaglen frechu ar y maint a'r raddfa sy'n angenrheidiol yma yng Nghymru, ac am ei gydnabyddiaeth o'r pwysau enfawr y mae'r gwasanaeth iechyd yn gweithredu oddi tano ar hyn o bryd wrth iddo gyflwyno'r rhaglen frechu. Yn fy marn i, mae cysylltiad agos rhwng brechu a phopeth arall y mae'r gwasanaeth iechyd yn ceisio ei wneud - na allwch chi wneud penderfyniadau mewn un rhan o gyfrifoldeb y GIG wedi'i wahanu oddi wrth bopeth arall. Byddai'n well o lawer, rwy'n credu, caniatáu i'r Gweinidog iechyd, sy'n gyfarwydd iawn â phopeth sydd wedi digwydd yn ystod y 10 mis diwethaf gydag ymdrech coronafeirws y gwasanaeth iechyd, gan gynnwys brechu, fod yn gyfrifol am yr ymdrech honno. Credaf fod hynny yn gweithio'n well na cheisio trosglwyddo rhan yn unig o'r hyn y mae'n rhaid i'r GIG ei wneud i un person arall, gan greu, yn anochel, rhwystrau a ffiniau newydd, ac yn y blaen. Mae ein Gweinidog iechyd wedi gweithio yn gwbl ddiflino dros y 10 mis diwethaf. Fe sydd yn y sefyllfa orau i wneud yn siŵr bod popeth y mae angen i ni ei wneud i frechu yn cael ei wneud yn unol â'r cynllun a gyhoeddwyd ddoe.
English: I'm glad the First Minister gave such short shrift to the questioner on this matter. This was, of course, somebody who wanted to invite Donald Trump to open his ill-fated office in Pontypridd, and also has got everything wrong at every point over the last nine months. What is important now in terms of reviewing how we go forward is to ensure that we continue to support people through this pandemic. The First Minister will be aware that the Conservatives are promoting the idea that there's £1 billion sitting either underneath his sofa or in his back pocket somewhere. Will the First Minister confirm that the Welsh Government is using all its funds, all its resources to support the people of Wales and businesses across the whole country as we move forward through this terrible pandemic?
Welsh: Rwy'n falch na ddangosodd y Prif Weinidog fawr o drugaredd tuag at yr holwr ar y mater hwn. Roedd hwn, wrth gwrs, yn rhywun a oedd eisiau gwahodd Donald Trump i agor ei swyddfa drwg ei thynged ym Mhontypridd, ac mae hefyd wedi cael popeth yn anghywir ar bob adeg dros y naw mis diwethaf. Yr hyn sy'n bwysig nawr o ran adolygu sut yr ydym ni'n bwrw ymlaen yw sicrhau ein bod ni'n parhau i gynorthwyo pobl drwy'r pandemig hwn. Bydd y Prif Weinidog yn ymwybodol bod y Ceidwadwyr yn hyrwyddo'r syniad bod £1 biliwn yn eistedd naill ai o dan ei soffa neu yn ei boced ôl yn rhywle. A wnaiff y Prif Weinidog gadarnhau bod Llywodraeth Cymru yn defnyddio ei holl gyllid, ei holl adnoddau i gynorthwyo pobl Cymru a busnesau ledled y wlad wrth i ni symud ymlaen drwy'r pandemig ofnadwy hwn?
English: I thank the Member for that question, Llywydd. Plans to use the research, development and manufacturing strength of the sector in Wales have already secured two sites at the top of the UK shortlist for bigger factory production of electric vehicle batteries, and four different research and commercialisation projects, as part of the £380 million Faraday battery challenge.
Welsh: Diolchaf i'r Aelod am y cwestiwn yna, Llywydd. Mae cynlluniau i ddefnyddio cryfder ymchwil, datblygu a gweithgynhyrchu'r sector yng Nghymru eisoes wedi sicrhau dau safle ar frig rhestr fer y DU ar gyfer mwy o gynhyrchiant mewn ffatrïoedd o fatris cerbydau trydan, a phedwar gwahanol brosiect ymchwil a masnacheiddio, yn rhan o her batri Faraday gwerth £380 miliwn.
English: Thank you very much for that information - that's very encouraging. This may seem a slightly odd question in the middle of this pandemic, but we do know that we have to stay focused on a green recovery, and to meet our climate and air pollution targets as well. We know that all new vehicles sold in the UK will need to be powered by renewable technology by 2030, and therefore existing vehicle production facilities using fossil fuels are a depleting asset, unless they are converting to electric or hydrogen. And I'm very pleased to hear from Hitachi that they are trialling the use of batteries on trains to run on main lines that the UK Government has failed to electrify. And that obviously includes the main line that runs west from Cardiff Central, so this could be highly relevant to avoiding the belching diesel fumes on trains heading west in the future. But trains are a niche product compared to cars, and I just wondered what can be done to really work with existing UK vehicle manufacturers to see that Wales has a unique offer in terms of our engineering and compound semiconductor expertise in which to site electric vehicle battery production at scale.
Welsh: Diolch yn fawr iawn am yr wybodaeth yna - mae hynny'n galonogol iawn. Efallai fod hwn yn ymddangos yn gwestiwn braidd yn rhyfedd yng nghanol y pandemig hwn, ond rydym ni'n gwybod bod yn rhaid i ni barhau i ganolbwyntio ar adferiad gwyrdd, a bodloni ein targedau llygredd hinsawdd ac aer hefyd. Rydym ni'n gwybod y bydd angen i'r holl gerbydau newydd sy'n cael eu gwerthu yn y DU gael eu pweru gan dechnoleg adnewyddadwy erbyn 2030, ac felly mae cyfleusterau cynhyrchu cerbydau presennol sy'n defnyddio tanwydd ffosil yn ased sy'n lleihau, oni bai eu bod nhw'n newid i drydan neu hydrogen. Ac rwy'n falch iawn o glywed gan Hitachi eu bod nhw'n treialu'r defnydd o fatris ar drenau i redeg ar y prif reilffyrdd y mae Llywodraeth y DU wedi methu â'u trydaneiddio. Ac mae hynny'n amlwg yn cynnwys y brif reilffordd sy'n rhedeg i'r gorllewin o Gaerdydd Canolog, felly gallai hyn fod yn berthnasol iawn i osgoi'r mygdarth diesel ar drenau sy'n teithio tuag at y gorllewin yn y dyfodol. Ond mae trenau yn gynnyrch arbenigol o'u cymharu â cheir, ac roeddwn i'n meddwl tybed beth ellir ei wneud i weithio o ddifrif gyda gweithgynhyrchwyr cerbydau presennol y DU i weld bod gan Gymru gynnig unigryw o ran ein harbenigedd peirianneg a lled-ddargludyddion cyfansawdd i leoli gwaith cynhyrchu batris cerbydau trydan ar raddfa fawr.
English: First Minister, you will be aware, I hope, that Britishvolt signed a memorandum of understanding with you and your Government in a bid to build the UK's first large-scale electric vehicle battery factory here in Wales. Now, despite the Vale of Glamorgan site being the initial favourite and the Minister for Economy, Transport and North Wales informing us in October that he was in regular calls with Britishvolt, our nation has lost out in the race to be a global hub for the electrified vehicle industry. Britishvolt will be, sadly, taking it's £2.6 billion investment, 3,000 highly skilled jobs and up to 5,000 more in the wider supply chain to Northumberland. Why did you, as the First Minister, allow this battery to run flat on Britishvolt in Wales? And why did you not offer any financial incentives whatsoever to supercharge such an important industry and development for Wales? Diolch.
Welsh: Prif Weinidog, byddwch yn ymwybodol, gobeithio, fod Britishvolt wedi llofnodi memorandwm o gyd-ddealltwriaeth gyda chi a'ch Llywodraeth mewn ymgais i adeiladu ffatri batris cerbydau trydan graddfa fawr gyntaf y DU yma yng Nghymru. Nawr, er mai safle Bro Morgannwg yw'r ffefryn cynnar ac i Weinidog yr Economi, Trafnidiaeth a Gogledd Cymru ein hysbysu ym mis Hydref ei fod yn cael galwadau rheolaidd gyda Britishvolt, mae ein gwlad wedi colli'r ras i fod yn ganolfan fyd-eang i'r diwydiant cerbydau wedi'u trydaneiddio. Yn drist, bydd Britishvolt yn mynd â'i fuddsoddiad o £2.6 biliwn, 3,000 o swyddi medrus iawn a hyd at 5,000 yn fwy yn y gadwyn gyflenwi ehangach i Northumberland. Pam wnaethoch chi, fel y Prif Weinidog, ganiatáu i'r batri hwn fynd yn fflat o ran Britishvolt yng Nghymru? A pham na wnaethoch chi gynnig unrhyw gymhellion ariannol o gwbl i wefru i'r eithaf diwydiant a datblygiad mor bwysig i Gymru? Diolch.
English: Llywydd, I'm afraid the Member read out her question but was not very well informed about it. We continue to be in discussions with Britishvolt. The move to Blyth is their first factory. As I said in my answer to Jenny Rathbone, Wales has two sites - the Bro Tathan site and the Baglan site - in the top five of the United Kingdom Government's shortlist for gigafactory production of electric batteries. We continue to be in discussion with Britishvolt. They have ambitions beyond Blyth, and Wales is very much on their list for the next phase of their development. I am very keen that we continue to pursue those possibilities and certainly not to run down the efforts that the company made with the Welsh Government to bring jobs and activity to Wales.
Welsh: Llywydd, mae gen i ofn bod yr Aelod wedi darllen ei chwestiwn ond nad oedd yn wybodus iawn amdano. Rydym ni'n dal i fod mewn trafodaethau gyda Britishvolt. Y symudiad i Blyth yw eu ffatri gyntaf. Fel y dywedais yn fy ateb i Jenny Rathbone, mae gan Gymru ddau safle - safle Bro Tathan a safle Baglan - yn y pump uchaf ar restr fer Llywodraeth y Deyrnas Unedig ar gyfer cynhyrchiant gigaffatri o fatris trydan. Rydym ni'n parhau i drafod gyda Britishvolt. Mae ganddyn nhw uchelgeisiau y tu hwnt i Blyth, ac mae Cymru yn sicr ar eu rhestr ar gyfer cam nesaf eu datblygiad. Rwy'n awyddus iawn ein bod ni'n parhau i fynd ar drywydd y posibiliadau hynny ac yn sicr i beidio â bychanu'r ymdrechion a wnaeth y cwmni gyda Llywodraeth Cymru i ddod â swyddi a gweithgarwch i Gymru.